OUERBETROKKENHEID - Laerskool Gene Louw
Home » MEER OOR ONS » OUERBETROKKENHEID
Inligtingsaande handel hoofsaaklik oor die verskaffing van inligting aan ouers van 'n bepaalde graadgroep soos deur die betrokke opvoeder bepaal en vind plaas binne die eerste twee weke nadat die skool vir die nuwe jaar begin het.
Tydens oueraande kry ouers die geleentheid om individueel met die graadopvoeders te gesels oor die vordering van hul kinders. Die Grondslagfase se oueraande is aan die einde van die eerste, tweede en derde kwartaal en die Intermediêre en Senior Fase se aande is aan die begin van die tweede, derde en vierde kwartaal.
Belangrike datums sal aan die begin van elke kwartaal aan u gestuur word. 'n Sportrooster sal aan die begin van elke seisoen aan u voorsien word.
Besoeke aan die skool
Indien u die skool besoek, moet u te alle tye eers by die sekretaresse aanmeld nadat u geskakel het vir 'n afspraak. Dit maak die beheer en sekuriteit vir ons ook baie makliker en meer doeltreffend. Geen opvoeder mag gedurende skooltyd by 'n klas besoek word nie. Dit is egter belangrik dat­ ouers die vrymoedigheid sal hê om met die kantoor te skakel, aangesien ons glo in aktiewe ouer­betrokkenheid.
Ouers is welkom by die skool en u word aangemoedig om geleenthede by die skool te ondersteun. U teenwoordigheid by sosiale funksies en sportaangeleenthede sal waardeer word. Woon ook asseblief ons gereelde ouerbesoekaande by. Ons Prysuitdeling in November, uitstallings van leerders se werk, Musiekaand, Ken-mekaar-braai, Nagmarathon, Ope-saal en kooroptredes is altyd mooi hoogtepunte.
U kan probleme rakende u kind vrymoedig met ons kom bespreek. Mag die verbintenis tussen u en ons skool baie gelukkig wees.